میللی مودافعه ناظیری حولوصی آکار ترور تشکیلاتی پ.کا.کا ایله سوریه-ده کی قولو پ.ی.د-نین تورکیه سرحدینده چکیلمه‌سی لازیم اولان بؤلگه‌لردن هله ده چیخمادیغینی سؤیله‌دی.
ناظیر آکار "سی ان ان انترناسیونال تلویزیون کانالیندا بکی آندرسونون گوندمه دایر سول‌لارینا جاواب وئریب.
آندرسونون تورکیه-‌نین سوریه-نین قوزیی – دوغوسوندا ی.پ.گ / پ.کا.کا ترور تشکیلاتینا قارشی حیاتا کئچیردیگی "باریش چشمه‌سی" حرکاتینا دایر سوال‌لارا جاواب وئرن آکار دئییب: "تورکیه سوریه و دیگر قونشولاری‌نین سیاسی بیرلیگی و تورپاق بوتؤو‌لوگونه حؤرمتله یاناشیر. بیز بو عملیاتی کئچیررکن هر هانسی ایشغال، موداخیله یاخود دا باشقا آددیم آتمیریق. بورادا ساده‌جه ترور تشکیلات‌لارینا قارشی عملیات کئچیریریک. هم روسیا هم ده امریکا ی.پ.گ / پ.کا.کا-نین بو بؤلگه‌لردن چیخاریلاجاغینا دایر سوز وئردی. آنجاق هله ده ی.پ.گ ترورچولاری طرفیندن ائدیلن خیلی پوزونتولار وار و بیز ده بون‌لارلا موباریزه آپاریریق. همین زاماندا روسیا و امریکا ایله امکداش‌لیق ائده‌رک، اونلاردان ی.پ.گ / پ.کا.کا-نی او بؤلگه‌لردن چیخارما‌لارینی طلب ائدیریک".
